Emnerapport *NOAS 2101* *Norsk språkstruktur i et andrespråksperspektiv* vår 2013

Emnet ble gitt med to timer forelesning pr uke over 14 uker.

25 studenter avla eksamen, gjennomsnittskarakter B.

Studentene evaluerte kurset ved å fylle ut et skjema de fikk tilsendt på mail etter avsluttet eksamen. Åtte av studentene besvarte henvendelsen. Dette er en lavere svarprosent enn ved tidligere evalueringer der studentene har fylt ut evalueringsskjema siste kursdag.

Studentene ble spurt om pensum, undervisningsform, vurderingsformer, informasjonen som var gitt om kurset, og hvor fornøyd de var med kurset i sin helhet. På en skala fra 1 (misfornøyd) til 6 (svært fornøyd) var det to som ga vurdering 6, fem ga vurdering 5, én ga vurdering 4.

Det ble gitt få skriftlige kommentarer, men én student uttrykte at emnet alt i alt var givende og interessant nok, men at det kunne vært mer fokus på praktisk anvendelse av stoffet. Én framhevet både forelesninger og støtteark som svært gode.

Studentene leverte en skriftlig kvalifiseringsoppgave i løpet av kurset. Eksamensform er skriftlig skoleeksamen. Alle var fornøyd både med kvalifiseringsoppgaven og eksamensformen.

Else Ryen